TENTAMEN  INAUGURATE  ^ 


DE 


AFFECTIBUS  ANIMI. 


AUCTORE  M ATTII JEO  JACOBO  CH ARMAS. 


Natura  opera  sunt  varia,  et  miranda. 
Deus  ubique  adest,  aut  Tonans,  aut  Ri¬ 
dens,  aut  Sublimis,  aut  Simplex. 

Materia  mundi  in  varia  genera,  aut  regna 
dividitur.  Quaedam  vita  carent,  quaedam 
eadem  pollent.  Plantae  solum  vivunt :  Ani¬ 
malia  et  vivunt,  et  moventur,  et  sentiunt. 
Caeteris  animantibus  Homo  praepollet ;  cui 
sane  omnia  alia  serviunt,  et  obsequuntur. 

DE  AFFECTIBUS  ANIMI. 


Homini  continoit  machina  mirifice  construe- 
ta,  quam  animus  nobilis  implet,  et  dirigit  et 
illustrat.  Inter  corpus  et  animum  est  quae¬ 
dam  concordia  ;  quo  pacto  autem  haec  con¬ 
cordia  efficiatur,  nescimus.  “  Nimirum,  quae 
“  homini  data  sunt,  bina  actionum  systema- 
“  ta,  alterum  menti  cum  corpore  commune, 
“  alterum  si  non  mere  corporeum,  certe  a 
“  conscientia  semotum ;  etsi  diversis  legibus 
“  reguntur,  contubemalia  tamen  in  uno  cor- 
“  pore  sunt ;  ac  mirabili  commixtione  per 
“  singulas  partes  diffusa,  instrumentis  inter 
“  se  contiguis,  connexis,  aut  et  communibus 
“  gaudent,  viribusque  animantur  aut  iisdem, 
“  aut  inter  se  consentientibus.^”  Sic  etiam 
scribit  Philosophus  Feknensis.  “  Quelle 
“  mecanique  incomprehensible  a  soumis  les 
“  organes  au  sentiment,  et  a  la  pensee  ? 
“  Comment  une  seule  idee  douloureuse  de- 
“  range-t-eUe  le  cours  du  sang,  et  comment 
“  le  sang  a  son  tour  porte-t-il  ses  irregulari- 
“  tes  dans  Tentendement  humain  ?  Quel 


»  Gaubius  Institut.  Pathologicae. 

“  est  ce  fluide  inconnu  et  dont  Texistence 
‘‘  est  certaine,  qui  plus  prompt,  plus  actif 
‘‘  que  la  lumiere,  vole  en  moins  d’un  clin 
‘‘  d’  oeil  dans  tous  les  canaux  de  la  vie,  pro- 
duit  les  sensations,  la  memoire,  la  tristesse 
ou  la  joie,  la  raison  ou  le  vertige,  rappelle 
“  avec  horreur  ce  qu’on  voudrait  oublier,  et 
“  fait  d’un  animal  pensant  ou  un  objet  d’ad- 
‘‘  miration,  ou  un  sujet  de  pitie,  et  de  lar- 
mes  ? 


Quaedam  naturae  leges  explicari  possunt, 
sed  plurimae  investigationem  fugiunt.  Sa¬ 
pientis  est,  ut  non  conetur  fines  Naturae,  a 
Deo  ipso  appositos,  transgredi.  Animi  leges 
pene  ignoramus.  Philosophus,  qui  nova  si¬ 
dera,  eorundemque  orbes  detegit,  atque  idi¬ 
ota  infelix;  poeta  atque  colonus;  imperator 
atque  servus ;  Atheniensis  atque  jPthiops 
pariter  nascuntur. 


“  Perbreve  ver  florent,  protenus  inde  cadunt.” 


*  LTngenu,  Chap.  xx. 


4 


DE  affectibus  animi. 


Animus  est  in  corpore  insitus ;  cum  ejus 
vigore  viget,  atque  roboratur  ejus  robore ; 
immortalis  de  vita  pendet,  et  corruptionis 
expers  corruptioni  jungitur.  Animus  est 
qui  viget,  qui  praevidet,  qui  sentit,  qui  post 
mortem  vivit.  Proprietates  materiae  non 
habet,  ideoque  immaterialem  esse  credo. 

Ea  vox  “  animus  ”  intellectum  et  volun¬ 
tatem  complectitur.  Hac  motus,  sive  affec¬ 
tus  continentur ;  ille  ingenium,  memoriam, 
intelligentiam  et  imaginationem  comprehen¬ 
dit.  Mens  tam  arcto  nexu  cum  corpore  so¬ 
ciatur,  ut  absque  sensibus  quinque,  et  rerum 
externarum  actionibus  non  possit  existere. 
Nihil  sub  sole  est  novum.  Pomum  ab  ar¬ 
bore  lapsum  Newtono  leges  siderum  guber¬ 
natrices  patefecit.  Italiae  facies  poetica  hor¬ 
tum  Paradisiacum  Miltono  inspiravit. 

Res  variae  in  partu  et  incremento  et  de¬ 
cessu  animi  motuum  agunt qui  equidem 
dissident  pro  sexu,  aetate,  caelo,  atque  cu- 
jusque  temperamento.  Nemo  unquam  sine 

affectibus  quibusdam  vixit.  “  Nemo  mor- 
talium  qui  affectibus  non  ducatur :  qui 
“  non  movetur,  aut  saxum  aut  deus  est.^” 
In  nobis  quaedam  vis  vivida  inest,  quae  oti¬ 
um  contemnit,  atque  animum  implet  desi¬ 
deriis  permultis.  Caelo  et  consuetudine  mo¬ 
res  hominis  valde  afficiuntur,  at  potissimum 
consuetudine.  Monticolae  camporum  inco¬ 
lis  robore  et  virtute  praestant.  Caeli  adspi- 
ratio  et  corpus  et  animum  afficit.  Sana  cor¬ 
pora  non  omnibus  horis,  diebus,  aut  quibus¬ 
vis  tempestatibus  pariter  valent :  tametsi  in¬ 
ter  res  non  naturales,  quibus  obnoxia  sunt, 
nullam  quandoque  invenias,  cui  id  tribue¬ 
re  possis,  praeter  atmospherae  vicissitudinem. 
Animus  quoque  eandem  legem  servat. 

Omnes  ad  quosdam  morbos  aut  affectus 
aut  desideria  propensi  sunt ;  atque  excitatio 
hujus  propensionis  aut  repressio  characterem 
constituit.  Sic  motus  animi  oriuntur.  In 
quibusdam,  ignibus  Vesuvii,  fulmen  pertur- 


*  Lommius  De  Occult.  Nat  Mir.  D.  I.  c.  16. 

DE  AFFECTIBUS  ANIMI. 


bationum  aestuat ;  in  aliis  affectus  secundo 
defluunt  amne.  Fraena  et  stimuli  animi, 
velut  in  mari  quaedam  aurae  lenes,  quae 
et  placidae,  quaedam  turbulentae:  sic  in 
corpore  quaedam  affectiones  excitant  tan¬ 
tum,  quaedam  ita  movent,  ut  de  statu  salu¬ 
tis  depellant.  Juventas  est  interdum  mo¬ 
desta  ;  atque  senes  non  semper  animum  frae- 
nant.  Non  solum  est  JEtna,  quae  “  stat 
nive  candidum,”  dum  flammae  penetralia 
torquent.  ‘‘  Animi  imprimis  affectus,  ira, 
gaudium,  moeror,  metus,  amor,  odium  cer- 
“  tos  motus  in  musculis  excitant,  praesertim 
“  vultus ;  quo  fit  ut  singuli  sese  in  ore  ex- 
primant,  plusquam  Phidiaca  arte ;  diu- 
turni,  et  graves,  et  saepe  repetiti  fortius 
et  constantius  depinguntur,  difficillime 
delendi :  hinc  saepe  iracundiae  imago,  ubi 
“  nulla  ira  est ;  hoc  fundamento  nititur  ars 
“  Physiognomonis.^” 

Animalia  instinctu  divino  afflatuque  sunt 


*  Gregorius,  Conspect.  Med.  Theoretic. 

praedita,  et  ita  instructa  bona  assequi,  noxia 
vitare  possunt.  Primae  hominis  jam  nati 
actiones  belluinas  referunt;  facultatibus  enim 
mentis  et  corporis  nondum  evolutis,  sensus 
reflexi  istam  non  habent  vim,  quam,  pro¬ 
vectioribus  vitae  humanae  studiis,  exercere 
solent.  Potestati  in  corporibus  animantibus, 
harum  primarum  actionum  genetrici  et  rec- 
trici,  nomen  “  instinctus”  inditum  est.  Haec 
potestas  agendi  inter  omnia  animalia  mani¬ 
feste  apparet:  atque  diversitatem  perinsig¬ 
nem,  et  variis  vitae  modis  ac  formis  ortam, 
praebet.  Inter  genus  humanum,  et  bellui- 
num  hoc  maxime  interest.  Bellua  non  nisi 
instinctu  quodam  instruitur :  Homo  non  so¬ 
lum  hunc  habet  instinctum,  sed  etiam  ratio¬ 
nem.  BeUua  nascitur  perfectior;  homo  se 
perficit.  Simul  ac  vivit  vitae  munia  dili¬ 
genter  bellua  exsequitur.  Infantes  de  ope 
nostra,  ac  de  divina  misericordia  plus  me- 
‘‘  rentur,  qui  in  primo  statim  nativitatis  suae 
“  ortu  plorantes  ac  flentes,  nil  aliud  faciunt 
‘‘  quam  deprecantur.^” 


*  Cyprian  Epist. 

Animus,  quodam  desiderio  impressus,  ad 
varias  corporis  partes — -nempe  functionem 
ad  quam  desiderium  spectat,  impressionem 
pervehit. 

Amor  proprius  omnes  nostras  actiones  di¬ 
rigit.  Hoc  amore  animi  motus  se  semper 
sociant. 

Animi  motus  in  duos  ordines  dividuntur; 
nempe  qui  ad  bonum  assequendum  ducunt, 
et  qui  ad  malum  persequendum  hortantur. 
Sic  elementa  aut  amoris  aut  odii  detegimus. 

Nunc  de  effectibus,  quos  singuli  animi  af¬ 
fectus  edunt,  paucis  disputare  consilium  est; 
et  de  illis,  qui  amore  uti  principio  nascuntur, 
primo  disserendum. 

DE  AMORE,  ATQUE  AFFECTIBUS  QUOS 

PARIT. 


Amor  est  istud  principium  pene  divinum, 
quod  implet  desiderio  boni  perfruendi,  vin¬ 
culis  concordiae  devincit,  et  omnia  vitae 
gaudia  praebet.  Huic  munditias,  ornatum, 
leporem,  delicias,  omnem  denique  volupta¬ 
tem  debemus. 

Amor  mundum  fecit;  omnia  percurrit,  et 
ubique  adest.  Torques  aurea  est,  qua  orbes 
siderum  universi  nectuntur ;  lenimen  est 
vitae  ;  Spes  ab  illo  oritur ;  nutrix  est  Fidei; 
Charitatum  choris  se  sociat. 

Amor  est  delectatio  cordis  ad  aliquid, 

propter  desiderium  in  appetendo,  et  gua- 

dium  perfruendo,  per  desiderium  currens, 

requiescens  per  gaudium.  Est  affectus,  qui 

\ 

DE  AFFECTIBUS  ANIMI. 


docet  quid  pulchrum  sit  et  utile  et  jucun¬ 
dum  et  honestum,  quid  amandum,  quid  as¬ 
sequendum,  quo  cum  re  amata  aut  consoci¬ 
amur,  aut  consociationem  perpetuamus.  In 
tota  rerum  natura  nihil  divinius  est,  nihil 
augustius,  nihil  preciosius,  cujus  vires  hinc 
facile  intelliguntur. 

Hoc  principio  amoris  divino  plunmi  af¬ 
fectus  gignuntur.  Cum  amicorum  bona  for¬ 
tuna  gaudemus,  aut  eorum  mala  ploramus, 
ridentibus  ridentes,  atque  flentibus  flentes,  af¬ 
fectione  movemur,  cui  nomen  Sympathia 
datur.  Hac  nemo  caret.  Daemones  soli  nec 
amant  quemquam,  neque  ah  ullo  amantur. 

Cum  miserias  alterius  moerore  contem¬ 
plamur,  et  levamus,  aut  levare  volumus, 
nostra  pectora  implet  Benevolentia,  Sic 
Poeta, — 

‘‘  Homo  sum,  humani  nihil  a  me  alienum  puto.” 

Cum  nos  homines,  feras,  pisces,  aves,  de¬ 
nique  omnia  naturae  opera  amamus  atque 

admiramur,  nos  sumus  animi  divini  parti¬ 
cipes.  Cognatio  est  naturae,  et  quasi  con¬ 
centus  atque  consensus,  oriens  a  sensu  Pul¬ 
chritudinis  eximio. 

Hoc  principio  consectando  impuberes 
etiam  “  philautia”  agentes,  inveniemus.  In- 
est  in  animo  impetus,  quo  fertur  in  ea,  quae, 
quod  vel  bona,  vel  mala,  vel  insolita  sint, 
saltem  talia  videntur,  placent,  displicent,  aut 
percellunt.  Infantes  etiam  innocui  sic  con¬ 
socios  et  benefactores  amare  docentur.  Sic 
oritur,  me  judice,  filii  amor  erga  parentes, 
fratris  erga  fratres.  Hic  amor  fraternitate 
et  beneficiis  gignitur  et  alitur,  et  iUos  valde 
amamus,  qui  nos  in  nostra  infantia,  inama¬ 
biles  et  debiles  amavere,  et  servavere. 

“  Incipe,  parve  puer,  risu  cognoscere  matrem  ; 

“  Matri  longa  decem  tulerunt  fastidia  menses; 

“  Incipe,  parve  puer,  cui  non  risere  parentes, 

“  Nec  Deus  hunc  mensa,  Dea  nec  dignata  cubili  est.” 

Ex  amoris  variis  speciebus  nulla  mihi  vi¬ 
detur  tam  casta,  tam  pura,  tam  amabilis 

quam  sororis  amor.  Nos  qui  sit  amor  isto¬ 
rum,  qui  in  curiis  Dei  vigent  perpetuo,  an¬ 
ticipatione  docet. 

Amicitia  est  iste  affectus,  qui  commodorum 
convenientiae  cuidam  originem  debet;  sed 
tela  est  ita  tenuis,  ita  delicata,  ut  commodis 
suis  studere  minime  videatur.  In  prover¬ 
bium  cessit  amicitias  immortales,  inimicitias 
mortales  debere  esse.  Oh  dulcissimi  laquei ! 
qui  ita  feliciter  devinciunt,  ut  etiam  a  vinc¬ 
tis  deligantur ;  et  qui  vincti  sunt,  cupiunt 
arctius  deligari,  et  in  unum  redigi.  Amici¬ 
tia  pura,  incorrupta  et  immista  raro,  si  un¬ 
quam,  invenienda  est. 

Amor  inter  Communis  omnium 

animantium  est  conjunctionis  appetitus  ad 
procreandum  sobolem, 

‘‘  Omne  adeo  genus  in  terris  hominumque,  ferarum  que, 
Et  genus  aequoreum,  pisces,  pictaeque  volucres 

“  In  furias  igneraque  ruunt ;  amor  omnibus  idem.” 

Indigne  vivit,  secundem  hanc  legem  na¬ 
turae,  per  quem  non  vivit  etiam  alter. 

In  hominibus  hic  affectus  constat  ex  de- 
jsiderio,  quod  corpora  jungit,  atque  etiam  de 
consensione  quadam,  quae  animos  devincit. 
Libido  et  amor  maxime  inter  se  discrepant. 
Hic  est  homini  ratione  praedito,  iUa  belluis 
ratione  expertibus. 

Omne  pulchrum  est  amabile ;  et  pulchri¬ 
tudo  saepissime  amorem  gignit.  Pulchritu- 
tudo  ex  debita  totius  proportione,  aptaque 
partium  compositione  constare  fertur.  Foe- 
mina  est  pulcherrima  rerum ;  ‘‘  forma  niti^ 
“  da,  teres,  amabilis  et  apta  premi.”  Non 
est  formosa  mulier,  cujus  crus  laudatur  et 
brachium,  sed  illa,  cujus  simul  universa  fa¬ 
cies  admirationem  singulis  partibus  dedit. 
Sed  amor  est  caecus,  et  illam  saepe  amabi- 
bilem  pingit,  quam  natura  non  amavit.  Pul¬ 
chritudo  ipsa,  per  occultos  radios  in  pectus 
amantis  dimanans,  amatae  rei  formam  inscul- 

pit.  Nemo  amore  capitur,  nisi  qui  fuerit 
ante  forma  specieque  delectatus. 

Gratia  est  soror  Pulchritudinis;  atque 
duae  ita  suaviter  animos  demulcent,  ita  vehe¬ 
menter  alliciunt,  nexuque  tam  arcto  conso- 
ciantur,  ut  invicem  discerni  vix  possint; 
et  sunt  tanquam  radii  et  splendores  divini 
Solis  in  rebus  abis  rationibus  aliis  fulgentes ; 
sed  quum  puellam,  viro  tempestivam,  ornant 
et  perficiunt,  quis  potest  illis  resistere  ? 

“  Ludit  atnor  sensus,  oculos  perstringit,  et  aufert 

“  Libertatem  animi ;  mira  nos  fascinat  arte. 

Credo  aliquis  daemon,  subiens  praecordia,  flammam 
Concitat,  et  raptam  tollit  de  cardine  mentem.” 

Absque  desiderio  amor  non  potest  exis- 
tere.  Cum  aliquis,  se  amorem  Platonicum 
quemdam  sentire  et  colere,  gloriatur,  risum 

teneatis,  amici  ?  Credo  equidem  hosce  vir- 

* 

tutis  mimos  decem  animas  potius  quam  po¬ 
testatem  procreandi,  perdere  voluisse.  Iste 
amor  corporeus,  qui  solum  ad  desiderium 
spectat,  animum  inquinat  et  deprimit  et  de- 

format ;  sed  iste,  qui  gaudia  sensus  spernit, 
atque  voluptates  spiritus  tantum  quaerit, 
fabula  est  impudentissima. 

Res  variae  amorem  promovent,  quales 
sunt  morum  suavitas,  obvia  comitas,  promp¬ 
ta  officia,  risus  aut  lachrymae,  atque  illece¬ 
brae  sine  numero ;  haec  sunt  arma,  quibus 
mulier  experta  utitur  ad  homines  debellan¬ 
dos.  Libido  juventa  gignitur,  luxu  nutri¬ 
tur,  feriis  alitur,  otioque  inter  laetae  fortunae 
bona.  Praecipue  debellajift  solitarios,  deli¬ 
ciose  viventes,  et  religiosos.  Vina  animos 
Veneri  parant.  Nox  et  amor  et  vinum  ni- 
hil  moderabile  suadent.  Non  ^tna,  non 
Vesuvius  tantis  ardoribus  aestuant,  quantis 
juveniles  medullae,  vino  plenae. 

Amor  corpus  relaxat.  “  When  we  have 
‘‘  before  us  such  objects  as  excite  love  and 

complacency,  the  boliy  is  affected  much 
‘‘  in  the  following  manner :  The  head  re- 
‘‘  clines  something  on  one  side ;  the  eye-lids 
“  are  closed ;  the  eyes  roll  gently  with  an 

‘‘  inclination  towards  the  object ;  the  mouth 
“  is  a  little  opened,  and  the  breath  drawn 
“  slowly,  with  now  and  then  a  low  sigh ; 
“  the  whole  body  is  composed,  and  the  hands 
“  fall  idly  to  the  sides.  AU  this  is  accom- 
panied  with  an  inward  sense  of  melting 
“  and  languor.  From  this  description,  it  is 
“  almost  impossible  not  to  conclude  that 
“  Lrove  relaxes  the  whole  system 

Amor  infelix  est*  orcus  ipse,  morbus  im¬ 
medicabilis,  rabies  insana, — 

“  Ut  intabescere  flavae 
“  Igne  levi  cerae,  matutinaeque  pruinae 
“  Sole  tepente,  solent ;  sic  attenuatus  amore 
“  Liquitur,  et  caeco  paulatim  carpitur  igni.” 

Et  melius  poetarum  princeps : 

“  She  never  told  her  love, 

“  But  let  concealment,  like  a  worm  i’  th’  bud, 

“  Feed  on  her  damask  cheek :  she  pined  in  thought, 

“  And,  with  a  green  and  yellow  melancholy, 

‘‘  She  sat  like  Patience  on  a  monument, 

“  Smiling  at  Grief.” 


Burke’s  Essay  on  the  Sublime  and  Beautiful. 

Amor  autem  felix  est  caelum  in  terra, 
omne  quod  est  optandum  et  perfruendum : 

“  Felices  ter  et  amplius, 

Quos  irrupta  tenet  copula,  nec  ullis 
“  Divulsus  querimoniis, 

“  Suprema  citius  solvit  amor  die.” 

Audi  etiam  naufragii  poetam  : 

Oh  ye,  whose  melting  hearts  are  formed  to  prove 
“  The  trembling  ecstacies  of  genuine  love  ; 

‘‘  When  with  delicious  agony  the  thought 
“  Is  to  the  verge  of  high  delirium  wrought : 

‘‘  Your  secret  sympathy  alone  can  teli 
‘‘  What  raptures  then  the  throbbing  bosom  swell — 
0’er  ali  the  nerves  what  tender  tumults  roll, 

While  love  with  sweet  enchantment  melts  the  soul.” 

Amor  patriae  est  affectus,  qui  nos  arctis¬ 
sime  alligat  ad  istam  terrarum  orbis  portio¬ 
nem,  ubi  lumen  Phoebi  laetum  primo  vidi¬ 
mus.  Scoti  et  Helvetici  huic  praecipue  in¬ 
serviunt  ;  et  dehinc  illos  nostalgiae  maxime 
obnoxios  invenimus.  De  recognitionibus 
infantiae,  gaudiis  juventae,  et  dignitate  an¬ 
norum  provectiorum  pendere  videtur.  Ami¬ 
citia,  pietas,  primus  amor,  superbia,  denique 


c 

consuetudo  patriam  reddunt  cliaram.  Tul- 
inus  eximius  de  hac  re  ita  facundia  summa 
scripsit.  “  Haec  est  mea,  et  hujus  fratris 
“  mei  germana  patria :  Hic  enim  orti  stir- 
“  pe  antiquissima  sumus,  hic  sacra,  hic  ge- 
“  nus,  hic  majorum  multa  vestigia.  Hanc 
“  vides  villam,  ut  nunc  quidem  est  lautius 
“  aedificatam  patris  nostri  studio,  qui  cum 
‘‘  esset  infirma  valetudine  hic  fere  aetatem 
egit  in  literis.  Sed  hoc  ipse  in  loco  cum 
“  avus  viveret,  et  antiquo  more  parva  es- 
“  set  villa,  ut  illa  Curiana  in  Sabino,  me 
“  scio  esse  natum.  Quare  inest  nescio  quid, 
‘‘  et  latet  in  animo  et  sensu  meo,  quo  me 
“  plus  hic  locus  fortasse  delectet :  Siquidem 
‘‘  etiam  iUe  sapientissimus  vir,  Ithacam  ut 
“  videret,  immortalitatem  scribitur  repudi- 
asse.” 

^  -Ia 

Amor  ergd'^ prolem  vinculum  est,  quo  na¬ 
tura  ita  foeminas  cunctorum  animalium  de¬ 
vincit,  iit  non  pullos  deserere  possint.  Ma¬ 
res  hoc  sensu  plerumque  carent;  homine 
solo  forsan  excepto.  Nusquam  est  invenien- 

dum  spectaculum  tam  bellum,  tam  spectan¬ 
dum  quam  mater  tenera  et  amabilis  infan¬ 
tem  in  gremio  tenens,  et  fovens,  et  nutriens. 
Notiones  pictorum  de  pulchro  duci  ferun¬ 
tur  de  sinu  et  mammis  mulieris  formosae : 
et  constat  gremium  esse  pulcherrimum,  lac¬ 
te  plenum,  tumens,  quod  labellum  infantis 
vix  jam  hians  solicitat. 

Spes  est  ille  gratus  animi  sensus,  quo,  ex 

boni  futuri  prospicientia,  voluptate  fruimur. 

% 

Gaudium  est  ista  delectatio,  quae  pectus 
implet,  cum  non  solum  adamamus,  sed  etiam 
potimur. 

Superbia,  desiderium,  gratus  animus,  ad¬ 
miratio,  aequanimitas,  et  veneratio  sunt  hu¬ 
jus  principii  varietates.  Alios  affectus  hu¬ 
jusmodi  enumerare  longum  esset. 

Dissertationis  meae  hanc  sectionem  fi¬ 
niam  verbis  Homeri  nostri : 

Love  leads  to  heaven,  is  both  the  way  and  guide.’' 

de  affectibus  animi. 


DE  ODIO,  ATQUE  AFFECTIBUS  QUOS 

PARIT. 


Eodem  instinctu,  qui  nos  ad  jucunda  et 
utilia  amanda  et  assequenda  incitat,  etiam  ad 
ingrata  et  noxia  evitanda  ducimur.  Omnia 
animalia  sunt  plus  minusve  hac  facultate 
praedita;  quae  est  admodum  necessaria,  quo 
multa  ista  venenata  et  noxia,  undique  cir¬ 
cumfusa,  vitare  possimus.  Haec  ratio  delec¬ 
tus  fons  est  amoris  et  odii ;  bona  eligimus 
et  mala  rejicimus. 

Odium  est  amori  contrarium ;  cum  adest 
lac  benevolentiae  acescit ;  omne  jucundum 
fit  ingratum ;  flores  Charitatum  marcescunt, 
et  lyra  Spei  modos  discordes  edit.  Odium 
vero,  secus  atque  amor,  neque  omnium  ho¬ 
minum  commune  est,  nec  semper  pectora 
exercet.  Benevolentia  per  vitam ;  malevo- 

lentia  solum  perstat,  dum  causae  excitantes 
manent.  Ut  crabro  in  ultionis  opera  acu¬ 
leum  relinquit,  sic  qui  oderint,  se  semper 
laedunt. 

De  affectibus  quibusdam  hoc  principio 
sociatis,  dicendum  est  quam  brevissime  pos¬ 
sim, 

js  jsbmiii! 

Metus  est  sensus  minime  gratus, "quo  cruci¬ 
amur,  ubi  res  terribilis  aut^adest,  aut  ventu¬ 
ra  esse  videtur.  Forsitan  c  nulla  est  miseria 
major  quam  metus.  Mentem  aeque  ac  cor¬ 
pus  debilitat  et  solvit ;  sanguinis  motus  lan¬ 
guescit  ;  gelidus  sudor  aliquando  prorumpit ; 
ora  formidine  pallent ;  genua  intremiscunt ; 
vox  deficit  et  vires  ex  toto  resolvuntur. 

Urina  et  faeces  interdum-inscie  elabuntur. 

- 

Desperatio  est  aegritudo  animi  metu,  aut 
mala  fortuna  vexati,  sine  ulla  expectatione 
rerum  meliorum. 


Timor  mortis  de  incertitudine  quadam  ori- 

tur.  Moribundi  sunt  valde  soliciti,  quia  sor¬ 
tem  futuram  nesciunt. 

Ah,  but  to  die,  and  go  we  know  not  where 
‘‘  To  lie  in  cold  obstruction,  and  to  rot; 

“  This  sensible  warm  motion  to  become 
‘‘  A  kneaded  clod ;  and  tbe  delighted  spirit 
“  To  bathe  in  fiery  floods,  or  to  reside 
“  In  thrilling  regions  of  thick-ribbed  ice : 

To  be  imprisoned  in  tbe  viewless  winds, 

“  And  blown  with  restless  violence  round  about 
“  The  pendent  world ;  or  to  be  worse  than  worst 
‘‘  Of  those  that  lawless  and  incertain  thoughts 
“  Imagine  howling  ! — ’tis  too  horrible  ! 

“  The  weariest  and  most  loathed  worldly  life 

That  age,  ach,  penury,  and  irnprisonment 
**  Can  lay  on  nature,  is  a  paradise 
“  To  what  we  fear  of  death.” 

Cum  mens  injuria  accepta  movetur  et 
ulciscendi  desiderio,  Ira  eam  perturbare  dici¬ 
tur.  Hic  animi  motus  praesidium  est,  quo 
natura  ad  injurias  arcendas  utitur,  et  cunctis 
animalibus  commune  est.  Ira  est  furor  bre¬ 
vis,  qui  tantos  fluctus  excitat,  ut  statim  ad¬ 
sit  tempestas  saeva.  Oculi  exardent ;  facies 
aut  rubet,  aut  pallet ;  os  tremit ;  lingua  ti- 

tuba^t ;  dentes  concrepant ;  cutis  corrugatur ; 
cor,  arteriae  et  venae  concitantur ;  nova  vis 
accedit  artubus;  totum  corpus  exagitatur. 
His  signis  cessantibus  corpus  fit  debile  et 
languidum.  Interdum  ira  desinit  in  mor¬ 
tem  aut  insaniam. 


Moestitia  est  perturbatio  animi,  rebus  ad¬ 
versis  aut  spe  obruta  exoriens.  Mala  vera 
valde  augentur ;  consolatio  amicorum  ingra- 

-Lv^ll•^‘■■ 

ta  est,  et  loca  deserta, ad  paroxysmum  miti¬ 
gandum  maxime  valent.  Cor  quasi  percus- 
sum  constringitur,  tremit,  et  languescit  cum 
acri  sensu  doloris  ;  corpus  “frigescit;  calor  in¬ 
natus  extinguitur cibi  fastidiuntur;  aeger 


noctu  vigilat ;  et  si  moestitia  diu  perstat, 

A  'a  ^  '  \ 

haec  signa  aucta  veram  melancholiam  indu- 
eunt.  Hic  affectus  interdum  est  fictus  ;  eos 

'■"T 

scilicet  afficit  qui  donis  Fortunae  Bonae  ad¬ 
modum  abundant. 


Non  enim  gazae,  neque  consularis 
“  Submovet  lictor  miseros  tumultus 
“  Mentis,  et  curas  laqueata  circum 

“  Tecta  volantes.” 

Inmdia  est  tristitia  de  bonis  alienis,  et 
gaudium  de  adversis,  j^^gri,  vultus  est  mi¬ 
nax;  torvus  aspectus;  vultus  paUet;  labia 
tremunt ;  homo  dentibus  stridet ;  totumque 
corpus  emacrescit.  Infelicem  hic  affectus 
urit,  torret,  cruciat.  Reliqua  vitia  modum 
et  finem  habent ;  ira  defervescit ;  gula  satia¬ 
tur  ;  odium  finem  habet ;  sed  invidia  nun¬ 
quam  quiescit. 

“  Pallor  in  ore  sedet ;  macies  in  corpore  toto : 

“  Nusquam  recta  acies  ;  livent  rubigine  dentes  ; 

Pectora  felle  virent ;  lingua  est  suffusa  veneno  ; 

“  Risus  abest,  nisi  quum  visi  movere  dolores  : 

“  Nec  fruitur  somno,  vigilacibus  excita  curis ; 

“  Sed  videt  ingratos,  intabescitque  videndo 

“  Successus  hominum.” 

Suspicio,  zelotypia,  animus  ingratus,  auri 
fames,  apathia,  contemptus,  &c.  ddem  princi¬ 
pio  subjiciuntur ;  sed  “  ne  quid  nimis.” 

QUMDAM  DE  EFFECTIBUS  ANIMI 

MOTUUM. 


Affectus  animi  saepe  morbos  inferunt  aut 
tollunt ;  alii  motum  cordis  et  arteriarum  sti¬ 
mulant,  alii  sedant. 

% 

Vita  ac  valetudo  commercio,  quo  mens 
cum  corpore  consociatur,  admodum  afficiun¬ 
tur";  et  multa  vitia  corporis  equidem  hoc 
fonte  exoriuntur.  Medici  est  periti  tales 
causas,  quamquam  abditas,  exquirere ;  leges¬ 
que  et  actionem  mentis  in  corpore  intellige- 
re  permagni  interest. 

Illi  animi  motus,  qui  jucunditatem  con¬ 
ciliant,  exinde  mentis  et  corporis  actiones 
concitant.  Exemplo  sit  amor,  vel  gaudium, 
quae  vultum  rubefaciunt.  Illi  contra  ani¬ 
mi  affectus,  qui  angunt,  vel  ingrati  sunt, 

D 

protinus  actiones  omnes  infirmant ;  nisi 
equidem  mens  ad  renitendum  incitatur: 
quod  si  ita  se  habet,  fieri  potest  ut  singulae 
actiones  excitentur.  Hinc  timore  pallor  et 
frigus,  ira  rubor  et  ardor  enascuntur.  Spes, 
amor,  ira  sunt  stimuli ;  metus,  suspicio  et 

invidia  functiones  corporis  varias  debilitant 

« 

et  impediunt. 

In  gaudio  quaedam  vis  inest,  per  quam 
respiratio  fit  liberior,  circuitus  sanguinis  ex¬ 
peditior,  omnisque  secretio  auctior  ;  sed  ubi 
immodicum  est  aut  improvisum,  insania  et 
interdum  apoplexia  lethalis  accidunt. 

In  amore  signa  non  sunt  absimilia,  sed 
desiderium  protractum  et  spem  obrutam  lan¬ 
guor,  anorexia,  chlorosis,  melancholia  et  ma¬ 
nia  non  raro  sequuntur.  Cum  foeminae 
amore  infelici  tentantur,  praeter  effectus  qui 
utrique  sexui  contingunt,  quibusdam  sui 
propriis  laborant ;  menstrua  saepe  reprimun¬ 
tur,  et  nonnunquam  nymphomania  accen¬ 
ditur. 

Ira  et  nervos,  et  vasa  sanguifera,  et  mus¬ 
culos  exagitat ;  hinc  furor,  inflammationes, 
febres  ardentes,  et  apoplexia  accedunt. 

Odium  ac  livor  maciem  et  cachexias  in¬ 
ducunt. 

Moestitia  genus  nervosum  labefactat ; 
cursum  sanguinis  tardat ;  motus  volunta¬ 
rii  fatiscunt ;  oculi  sunt  hebetes ;  respira¬ 
tio  impeditur,  et  pulsus  arteriarum  fiunt  de¬ 
biles.  Hic  affectus  desinit  in  icterum,  atro¬ 
phiam  et  melancholiam. 

Timor  et  anxietas  urinam  movent.  Timor 
etiam  alvi  fluxum  saepe  gignit :  quinetiam 
efficit  ut  vultus  paUeat,  et  artus  intremis¬ 
cant.  Idem  animi  motus  intulit  cordis  pal¬ 
pitationem,  dyspepsiam,  choream,  epilepsi¬ 
am,  et  hysteriam. 

Res  est  notissima  caesariem  ex  improvi¬ 
so  caesiam  factam  esse  perterritis  vel  moes- 
tis.  Cuidam  summis  animi  et  corporis  do- 

tibus  beatae,  quam  pater  et  maritus  praelio 
occisi  orbam  reliquerint,  paucis  diebus  cae¬ 
saries  ex  aterrima  et  pulcherrima  caesia  fie¬ 
bat.  Hinc  constat  quantum  animi  affectus 
glandes  afficiunt :  constat  enim  huic  mulieri 
oleum  illud,  quod  capillos  colorat,  secerni 
desiisse. 

Notatu  dignum  est,  animi  motibus  con¬ 
tristantibus  affectos  prae  aliis  opportunos  es¬ 
se,  qui  in  morbos  pestilentes  inciderent. 

Subinde  animi  motus  icterum  moliuntur: 
potissimum  ira  et  invidia. 

De  his  effectibus  animi  motuum,  quomo¬ 
do  mens  per  commercium  cum  corpore, 
morbos  gignere  possit,  satis  constat. 

Quod  ad  morbos,  qui  vitiis  functionum 
corporis  exoriuntur,  parum  eos  intelligimus; 
sed  minus  de  istis,  qui  primam  originem  de 
vitiis  animi  ducunt.  Eximius  foret  equi¬ 
dem — 

Who  could  minister  to  a  mind  diseased ; 
Pluck  from  the  memory  a  rooted  sorrow ; 
Raze  out  the  written  troubles  of  the  brain  ; 

“  And,  with  some  sweet  oblivious  antidote, 

<<  Cleanse  the  foul  bosom  of  that  perilous  stuff 
“  Which  weighs  upon  the  heart.” 

